Ecclestone: 'F1 teen 2013 weer in SA' | Nuus24
Kimi jaag weer in F1
F1-baas erken hy't bankier omgekoop
Johannesburg – Formule Een se grootbaas, Bernie Ecclestone, meen 'n Grand Prix-wedren gaan in 2013 op Suid-Afrika se kalender wees.'n Suid-Afrikaanse F1-wedren sal die eerste Grand Prix wees sedert 1993 toe Alan Prost by Kyalami gewen het. Die Russiese stad Sochi gaan in 2014, dieselfde jaar wat dié stad gasheer vir die Winter Spele is, 'n Formule Een-wedren vir die eerste keer aanbied. Lees verder.Volg Nuus24Sport op Twitter.– Sport Industry Jonges en oues stap vir geweld teen vroue | George Herald
Jonges en oues stap vir geweld teen vroue
Thursday, 01 December 2011, 00:00
Chester Williams, die oud-Springbok saam met adv. Thuli Madonsela, die Openbare Beskermer en haar lyfwag.
GEORGE NUUS - "Ek verwerp geweld teen vroue en kinders. Ek beloof om alle geweld teen hulle in watter vorm ook al te bestry waar ek dit teekom - by die huis, die werk of in ons samelewing."
Só het George Burgemeester, Charles Standers, verlede Vrydag gesê tydens die munisipaliteit se pretloop teen geweld teen vroue en kinders.
Bejaardes van die Rosemoor-dienssentrum, waarvan die oudste deelnemer 89 jaar is, het saam met Standers, die oud-Springbokke Chester Williams en Bevin Fortuin, personeel van die munisipaliteit, Departement van Justisie en ander staatsdepartemente, Legal Aid SA, NRO’s (nieregeringsorganisasies) en vele jong kinders gestap. Die pretloop het afgeskop by die Mount View-oord onder in Yorkstraat tot by die George-munisipaliteit. Die blaasorkes van die Congregational Kerk in Pacaltsdorp het ook saam gestap en hul musiek het verseker dat elke deelnemer ‘n huppel in sy stap gehad het.
Selfs die Openbare Beskermer, adv. Thuli Madonsela, het die staptog meegemaak terwyl sy die pretlopers in die burgemeester se amptelike motor gelei het. Sy was in George vir die amptelike opening van die nasionale veldtog teen geweld en het vroeër die dag in Thembalethu met die verskeie staatsdepartemente, NRO’s, die George- en Eden-munisipaliteite en inwoners vergader.
Adv. Madonsela het ‘n kort verduideliking gegee oor wat die openbare beskermer se pligte behels en waaroor mense by hulle om hulp kan aanklop. Sy het gesê vrede moet in gemeenskappe herstel word en dat dit nie net geweld is wat gestop moet word nie, maar dat toegesien moet word dat persone wat beskerming moet bied en ‘n diens moet lewer, verantwoordelik gehou word as hulle dit nie doen nie.
Chester Williams het gevra dat vroue beter beskerm word. Vanessa, ‘n slagoffer van geweld wat tans by Phambili gehuisves word, het ander slagoffers bemoedig en gesê daar is hulp.
Debbie Pijoos van God Cares International, het in haar toespraak gesê, "God is die toekoms en hy sal julle deurdra, lewe deur Christus en in hom".
God Cares het daarna in die George-burgersentrum afgesluit met ’n gedenkdiens vir slagoffers van geweld en vir vroue en kinders wat hul lewens as gevolg van misdaad verloor het.
ARTIKEL EN FOTO'S: LIZETTE DA SILVA
Posted on: 00:00 Thu, 01 December 2011